
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

ίαράιαση προθεσμίας νόμου 1599/1986. 1 

Διοικητικές Επιτροπές Στρατιωτικών Επιτάξεων. 2 

Περί καθορισμού του κατ’ αποκοπή χορηγήματος για γραφική ύλη 
των Επιθεωρητών ΝΠΔΔ και Δημ. Επιχειρήσεων από 

1.7.1988 - 31.12.88. 3 

Περί καθορισμού του κατ’ αποκοπή χορηγήματος για γραφική ύλη 

των Επιθεωρητών Δημ. Διαχειρίσεων από 1.7.1988 - 

31.12.1988 . 4 

Χορήγηση έκτακτης οικονομικής ενίσχυσης στους μισθωτούς της 

επιχ/σης ΜΑϋΒΕ Π. ΣΙΔΗΡΑ λόγω ασκήσεως του δικαιώμα¬ 
τος της επίσχεσης εργασίας. 5 

Καταβολή μέρους των δεδουλευμένων αποδοχών στους μισθωτούς 
της επιχ/σης «ΑΝΑΤΟΛΙΑ Α.Ε.» που έκαναν επίσχεση εργα¬ 
σίας. 6 

Καταβολή μέρους των δεδουλευμένων αποδοχών στους μισθωτούς 
της επιχ/σης «ΕΛΛΗΝΙΣ Α.Ε.» που έκαναν επίσχεση εργασίας. 7 
Χορήγηση έκτακτης οικονομικής ενίσχυσης στους μισθωτούς της 

επιχείρησης «ΝΙΚΟΛΑΪΔΗΣ ΣΤΑΜΑΤΗΣ». 8 

Χαρακτηρισμός ως άγονης της ιατρικής ειδικότητας της Αιματολο¬ 
γίας. 9 

Τροποποίηση της με αριθ. 13979/233/28.3.1983 κοινής υπουρ¬ 
γικής απόφασης των Υπουργών Προεδρίας της Κυβέρνησης και 
ΧΟΠ για σύσταση Πολεοδομικών Γραφείων (ΦΕΚ 133/Β'). 10 
Διαπίστωση αυτοδίκαιης σύστασης έξι (6) προσωρινών θέσεων με 
σχέση εργασίας ιδιωτικού δικαίου αόριστου χρόνου στη Νομαρ¬ 
χία Δ. Αττικής.11 

Διαπίστωση αριθμού προσωρινών θέσεων με σχέση εργασίας ιδιωτι¬ 
κού δικαίου αόριστου χρόνου στη Δ/νση Εγγείων Βελτιώσεων Ν. 

Έβρου.12 

Τροποποίηση της συστατικής πράξης της Δανειστικής Βιβλιοθήκης 

Αποκούρου - Θέρμου.13 

Διαπίστωση αριθμού προσωρινών θέσεων ιδ. δικαίου αορίστου χρό¬ 
νου στην Πρακτική Γαλακτοκομική Σχολή Ιωαννίνων.14 

Διαπίστωση αριθμού προσωρινών θέσεων ιδ. δικαίου αορίστου χρό¬ 
νου στη Δ/νση Δασών Ν. Καρδίτσας.15 

Ψήφιση Ο ΕΥ Β' ΚΑΠΗ Χανιών. .16 

Ψήφιση ΟΕΥ Α’ ΚΑΠΗ Χανιών.17 

Ψήφιση ΟΕΥ Γ' ΚΑΠΗ Χανιών.18 

Αναπροσαρμογή ναύλων τοπικής γραμμής Χίου Οινουσσών. ... 19 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος που αφορά την τροποποίηση και προσαρμογή 

του Ο.Ε.Υ. της Κοινότητας Μακροχωρίου Ν. Ημαθίας.20 

Διόρθωση σφάλματος που αφορά την τροποποίηση και προσαρμογή 
του Ο.Ε.Υ. της Κοινότητας Κορυφής Ν. Ημαθίας.21 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αρίβ. Οι*. 40746 (I) 

Παράτασης προθεσμίας νόμου 1599/1986. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

Τις διατάξεις της παραγράφου 4 του άρθρου 25 του νόμου 1599/ 
1986 «Σχέσεις Κράτους - πολίτη, καθιέρωση νέου τύπου δελτίου ταυτό¬ 
τητας και άλλες διατάξεις» (ΦΕΚ 75), αποφασίζουμε: 

Παρατείνουμε μέχρι την 30.6.89 την προθεσμία του πρώτου εδαφίου 
της παρ. 4 του άρθρου 25 του νόμου 1599/1986 που αναφέρεται στην 
έκδοση δελτίων ταυτότητας από τις αστυνομικές αρχές. 

Η απόφαση αυτή να δημοσιευθεί στην Εφημερίδα της Κυβερνήτ 
σεως. 

Αθήνα, 28 Ιουνίου 1988 

Ο ΥΠΟΥΡΓΟΣ 

Α. ΤΣΟΧΑΤΖΟΠΟΥΛΟΣ 


Αριθ. Φ. 851.1/4/548904 (2) 

Διοικητικές Επιτροπές Στρατιωτικών Επιτάξεων. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

1. Με την Φ 851.1/3/546126/Σ 3344/27.6.88/ΓΕΣ/Δ01/3γ 
Απόφαση του ΥΦΕΘΑ (Ορέστη Παπαστρατή) που εκδόθηκε σύμφωνα 
με τις ιςχύουσες διατάξεις, διορίζονται ως μέλη της ΔΕΣΕ Πρωτεύου¬ 
σας του Κράτους οι ακόλουθοι: 

α. Τακτικά μέλη: 

(1) Αρεοπαγίτης Ευάγγελος Ρίκος ως Πρόεδρος. 

(2) Τακτικός καθηγητής Πανεπιστημίου Αθηνών Δημήτριος Γκό- 
φας. 

(3) Εφέτης Αθηνών Αχιλλέας Ζήσης. 

(4) Σχης (ΤΘ) Νικόλαος Μοτσάκος της ΑΣΔΕΝ. 

(5) Α’ Αντιπρόεδρος του Εμπορικού και Βιομηχανικού Επιμελητη¬ 
ρίου Αθηνών Χριστίνα Σακελλαρίδη. 

β. Αναπληρωματικά μέλη: 

(1) Αρεοπαγίτης Παναγιώτης Κατραλής. 

(2) Επίκουρος Καθηγητής Πανεπιστημίου Αθηνών Μιχαήλ Βολου- 

δάκης. 

(3) Εφέτης Αθηνών Ιωάννης Γαβουνάλης. 

(4) Σχης (ΠΖ) Κων/νος Παπανικολάου του 936 ΚΔΣ. 

(5) Α' Αντιπρόεδρος του Εμπορικού και Βιομηχανικού Επιμελητη¬ 
ρίου Αθηνών Χρηστός Παπαγεωργόπουλος. 

γ. Γραμματέας της ΔΕΣΕ ο Ανχης (Ο) Ιωάννης Τσαμαντάς του Ε' 
ΕΛΔΑΠ. 

2. Με τη δημοσίευση της παρούσας παύουν να ισχύουν οι προηγούμε¬ 
νες αποφάσεις διορισμού μελών στην υπόψη ΔΕΣΕ. 

Αθήνα, 27 Ιουνίου 1988 
Ο ΥΦΥΠΟΥΡΓΟΣ 
ΟΡΕΣΤΗΣ ΠΑΠΑΣΤΡΑΤΗΣ 

-♦- 

Αριθ. 3121/618 (3) 

Περί καθορισμού του κατ’ αποκοπή χορηγήματος για γραφική ύλη των 
Επιθεωρητών ΝΠΔΔ και Δημ. Επιχειρήσεων από 1.7 - 31.12.88. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Το άρθρο 28 Ν.Δ. 321/69 «Περί κώδικος Δημοσίου Λογιστικού». 

2. Το Π.Δ. 636/77 «Περί διαρθώσεως τού Υπουργείου Οικονομι¬ 
κών και Οργανισμού των Υπηρεσιών αυτού». 

3. Το Π.Δί 720/80 «Περί αντικαταστάσεως διατάξεων τινών του 
Π.Δ. 636/77». 

4. Την απόφασή του Υπουργού των Οικονομικών 194902/ 
23.11.69 «Περί διαδικασίας πληρωμής σταθερών διαρκούς ή περιοδι¬ 
κού χαρακτήρα δαπανών». 

5. Την απόφαση του Υπουργού Οικονομικών (Δ1 - Προϋπ/σμού 
Γ.Λ.) 120572/28.12.87 με την οποία καθορίζεται σε 100% το ποσο¬ 
στό διάθεσης πίστωσης για γραφική ύλη. 

6. Την ύπαρξη πίστωσης στον προϋπολογισμό των εξόδων της Επι¬ 
θεώρησης Ν.Π.Δ.Δ. και Δημ. Επιχ/σεων με φορέα 23-550 και ΚΑΕ 
1114 για το οικ. έτος 1988. 

7. Την αριθμ. Δ. 5633/3253/86 (ΦΕΚ 783/Β/86) απόφαση του 
Υπουργού των Οικονομικών «περί μεταβίβασης εξουσίας να υπογρά¬ 
φουν με εντολή Υπουργού ....», αποφασίζουμε: 

Καθορίζουμε τό με αποκοπή χορήγημα χωρίς λογοδοσία για την κά¬ 
λυψη των αναγκών των Επιθεωρητών ΝΠΔΔ και Δ.Ε. σε γραφική ύλη 
και για το χρονικό διάστημα από 1.7.88 μέχρι 31.12.88, σε πενήντα 
χιλιάδες (50.000) δραχμές. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 23 Ιούνη 1988 
Με εντολή Υπουργού 
Ο Διευθυντής Δ6 
Φ. ΚΡΑΛΟΓΛΟΥ 

-♦- : 

Αριθ. 3120/617 (4) 

Περί καθορισμού του κατ’ αποκοπή χορηγήματος για γραφική ύλη των 
. Επιθεωρητών Δημ. Διαχειρίσεων από 1.7 - 31.12.1988. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 28 Ν.Δ. 321 /69 «Περί κώδικος Δημοσίου Λογιστικού». 

2. Το Π.Δ. 636/77 «Περί διαρθώσεως του Υπουργείου Οικονομι¬ 
κών και Οργανισμού των Υπηρεσιών αυτού». 

3. Το Π.Δ. 720/80 «Περί αντικαταστάσεως διατάξεων τινών του 

Π.Δ. 636/77». . 

4. Την απόφαση του Υπουργού των Οικονομικών 194902/ 
23.11.69 «Περί διαδικασίας πληρωμής σταθερών διαρκούς ή περιοδι¬ 
κού χαρακτήρα δαπανών». 

5. Την απόφαση του Υπουργού Οικονομικών (Δ1 - Προϋπ/σμού 
Γ.Λ.) 120572/28.12.87 με την οποία καθορίζεται σε 100% το ποσο¬ 
στό διάθεσης πίστωσης για γραφική ύλη. 

6. Την ύπαρξη πίστωσης στον προϋπολογισμό των εξόδων της Επι¬ 
θεώρησης Ν.Π.Δ.Δ. και Δημ. Επιχ/σεων με φορέα 23-540 και ΚΑΕ 
Τ114 για το όικ. έτος 1988. 


7. Την αριθμ. Δ. 5633/3253/86 (ΦΕΚ 783/Β/86) απόφαση του 
Υπουργού των Οικονομικών «περί μεταβίβασης εξουσίας να υπογρά¬ 
φουν με εντολή Υπουργού ....», αποφασίζουμε: 

Καθορίζουμε το με αποκοπή χορήγημα χωρίς λογοδοσία για την κά¬ 
λυψη των αναγκών των Επιθεωρητών ΔΔ σε γραφική ύλη και για το 
χρονικό διάστημα από 1.7.88 μέχρι 31.12.88 ως εξής: 


1η Επιθ/ση Δημ. Διαχ/σεων Έδρα Αθήνα δρχ. 156.366 

2η Επιθ/ση Δημ. Διαχ/σεων Έδρα Αθήνα δρχ. 44.676 

3η Επιθ/ση Δημ. Δια χ/σεων Έδρα Πάτρα δρχ. 37.230 

4η Επιθ/ση Δημ. Διαχ/σεων Έδρα Λαμία δρχ. 7.446 

5η Επιθ/ση Δημ. Διαχ/σεων Έδρα Λάρισα δρχ. 14.892 

6η Επιθ/ση Δημ. Διαχ/σεων Έδρα Θεσ/νίκη δρχ. 44.676 

7η Επιθ/ση Δημ. Διαχ/σεων Έδρα Καβάλα δρχ. 14.892 

8η Επιθ/ση Δημ. Διαχ/σεων Έδρα Ιωάννινα δρχ. 14.892 

9η Επιθ/ση Δημ. Διαχ/σεων Έδρα Ηράκλειο δρχ. 14,892 

Σύνολο 349.962 


Η ανωτέρω δαπάνη αναλαμβάνεται με την παρούσα από τον ειδικό 
φορέα 23-540 και ΚΑΕ 1114 του Προϋπολογισμού έξόδων έτους 
1988 και σύμφωνα με τα παραπάνω σκεπτικά. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 23 Ιούνη 1988 
Με εντολή Υπουργού 
Ο Διευθυντής Δ5 
Ε. ΜΑΡΕΤΤΑΣ 

-♦- 

Αριθ. 31600 (5) 

Χορήγηση έκτακτης οικονομικής ενίσχυσης στους μισθωτούς της επιχ/ 

σης ΜΑΙΙΒΕ Π. ΣΙΔΗΡΑ λόγω ασκήσεως του δικαιώματος της επί¬ 
σχεσης εργασίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 3 του άρθρου 17 του Ν.Δ/τος 2961/54 
«περί συστάσεως Οργανισμού Απασχολήσεως και Ασφαλίσεως Ανερ¬ 
γίας», όπως τροποποιήθηκε αργότερα. 

2. Τις διατάξεις του Ν.Δ/τος 212/69 «περί Οργανώσεως και Διοι- 
κήσεως του Οργανισμού Απασχολήσεως Εργατικού Δυναμικού». 

3. Την αριθμ. 1998/88 απόφαση του Δ.Σ. του ΟΑΕΔ (αρ. Συνεδρία¬ 
σης 306/21.6.88) που μας υποβλήθηκε με το αρ. 104949/23.6.88 
έγγραφο του Οργανισμού. 

4. Το γεγονός ότι στην προκειμένη περίπτωση συντρέχουν εξαίρετα 
κοί λόγοι, αποφασίζουμε: 

1. Εγκρίνουμε την καταβολή από τον ΟΑΕΔ έκτακτης οικονομικής 
ενίσχυσης από δέκα οκτώ χιλιάδες (18.000) δρχ. στον καθένα από τους 
21 μισθωτούς της επιχ/σης ΜΑΙΙΒΕ Π. ΣΙΔΗΡΑ που βρίσκονται σε 
επίσχεση εργασίας και δεν πληρούν προϋποθέσεις τακτικής επιδότησης. 

2. Η αξίωση της παραπάνω οικονομικής ενίσχυσης παραγράφεται 
μετά από εξήντα (60) ημέρες από την κοινοποίηση της απόφασης αυτής 
στην αρμόδια για την επιδότηση Υπηρεσία. 

Η απόφαση αυτή, που κοινοποιείται για εκτέλεση να δημοσιευθεί 
στην Εφημερίδα της Κυβέρνησης. 

Αθήνα, 1 Ιουλίου 1988 

Ο ΥΠΟΥΡΓΟΣ 

Γ. ΓΕΝΝΗΜΑΤΑ! 

-♦- 

Αριθ. 31695 (6) 

Καταβολή μέρους των δεδουλευμένων αποδοχών στους μισθωτούς της 

επιχ/σης «ΑΝΑΤΟΛΙΑ Α.Ε.» που έκαναν επίσχεση εργασίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου μόνου του Ν. 1172/81 «περί 
κυρώσεως, συμπληρώσεως και ερμηνείας της υπό χρονολογίαν 2.3.81 
Πράξεως Νομοθετικού Περιεχομένου «περί καταβολής υπό του Οργανι¬ 
σμού Απασχολήσεως Εργατικού Δυναμικού, δεδουλευμένων αποδοχών 
και αποζημιώσεων εις μισθωτούς κ.λπ.». 

2. Την αριθμ. γνωμοδότηση του Δ.Σ. του ΟΑΕΔ (αριθμ. συνεδρίασης 
2207/88 που μας υποβλήθηκε με το αριθ. 308/5.7.88) έγγραφο του 
Οργανισμού. ' 

3. Το γεγονός ότι, στην περίπτωση αυτή, συντρέχουν λόγοι γενικότε¬ 
ρου κοινωνικού συμφέροντος και προκύπτει, έκδηλη οικονομική αδυνα¬ 
μία της επιχ/σης ΑΝΑΤΟΛΙΑ Α.Ε., αποφασίζουμε: 

Εγκρίνουμε την καταβολή από τον ΟΑΕΔ στον καθένα από τους μι¬ 
σθωτούς της επιχ/σης ΑΝΑΤΟΛΙΑ Α.Ε. που έκαναν επίσχεση εργα¬ 
σίας μέρους των δεδουλευμένων αποδοχών τους και μέχρι του ποσού 
των τριάντα χιλιάδων (30.000) δρχ. συνολικού ύψους πέντε εκατομμυ¬ 
ρίων τετρακοσίων ενενήντα χιλιάδων (5.490.000) δρχ. 

Η απόφαση αυτή, που κοινοποιείται για εκτέλεση να δημοσιευθεί 
στην Εφημερίδα της Κυβερνήσεως. 

Αθήνα, 6 Ιουλίου 1988 

Ο ΥΠΟΥΡΓΟΣ 

Γ. ΓΕΝΝΗΜΑΤΑΣ 
-♦- 

Αριθ. 31696 (7) 

Καταβολή μέρους των δεδουλευμένων αποδοχών στους μισθωτούς της 
επιχ/βης «ΕΛΛΗΝΙΣ Α.Ε.» που έκαναν επίσχεση εργασίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου μόνου του Ν. 1172/81 «περί 
κυρώσεως, συμπληρώσεως και ερμηνείας της υπό χρονολογίαν 2.3.81 
Πράξεως Νομοθετικού Περιεχομένου «περί καταβολής υπό του Οργανι¬ 
σμού Απασχολήσεως Εργατικού Δυναμικού, δεδουλευμένων αποδοχών 
και αποζημιώσεων εις μισθωτούς κ.λπ.». 

2. Την αριθμ. 2209/88 γνωμοδότηση του Δ.Σ. του ΟΑΕΔ (αριθμ. 
συνεδρίασης 308/5.7.88) που μας υποβλήθηκε με το αριθμ. έγγραφο 
του Οργανισμού. 

3. Το γεγονός ότι, στην περίπτωση αυτή, συντρέχουν λόγοι γενικότε¬ 
ρου κοινωνικού συμφέροντος και προκύπτει, έκδηλη οικονομική αδυνα¬ 
μία της επιχ/σης ΕΛΛΗΝΙΣ Α.Ε., αποφασίζουμε: 

Εγκρίνουμε την καταβολή από τον ΟΑΕΔ στον καθένα από τους μι¬ 
σθωτούς της επιχ/σης ΕΛΛΗΝΙΣ Α.Ε. που έκαναν επίσχεση εργασίας 
μέρους των δεδουλευμένων αποδοχών τους και μέχρι του ποσού των εί¬ 
κοσι πέντε χιλιάδων (25.000) δρχ. συνολικού ύψους. 

Η απόφαση αυτή, που κοινοποιείται για εκτέλεση -να δημοσιευθεί 
στην Εφημερίδα της Κυβερνήσεως. 

Αθήνα, 6 Ιουλίου 1988 

Ο ΥΠΟΥΡΓΟΣ 

Γ. ΓΕΝΝΗΜΑΤΑΣ 
-♦-- 

Αριθ. 31658 (8) 

Χορήγηση έκτακτης οικονομικής ενίσχυσης στους μισθωτούς της επι¬ 
χείρησης «ΝΙΚΟΛΑΪΔΗΣ ΣΤΑΜΑΤΗΣ». 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 3 του άρθρου 17 του Ν. Δ/τος 2961/54 
«περί συστάσεως Οργανισμού Απασχολήσεως και Ασφαλίσεως Ανερ¬ 
γίας», όπως τροποποιήθηκε αργότερα. 

2. Τις διατάξεις του Ν. Δ/τος 212/69 «περί Οργανώσεως και Διοι- 
κήσεως του Οργανισμού Απασχολήσεως Εργατικού Δυναμικού». 

3. Την αριθ. 2000/88 απόφαση του Δ.Σ. του ΟΑΕΔ (αρ. συνεδρία¬ 
σης 306/21.6.88) που μας υποβλήθηκε με το αριθ. 104949/23.6.88 
έγγραφο του Οργανισμού. 

4. Το γεγονός ότι στην προκειμένη περίπτωση συντρέχουν εξαιρετι¬ 
κοί λόγοι, αποφασίζουμε: 

1. Εγκρίνουμε την καταβολή από τον ΟΑΕΔ έκτακτης οικονομικής 
ενίσχυσης από δέκα οκτώ χιλιάδες (18.000) δρχ. στον καθένα από τους 
μισθωτούς της επιχείρησης «ΝΙΚΟΛΑΪΔΗΣ ΣΤΑΜΑΤΗΣ», που δεν 
πληροί προϋποθέσεις τακτικής επιδότησης, λόγώ διακοπής εργα¬ 
σιών. 

2. Η αξίωση της παραπάνω οικονομικής ενίσχυσης παραγράφεται 


μετά εξήντα (60) ημέρς από την κοινοποίηση της απόφασης αυτής στην 
αρμόδια για την επιδότηση Τπηρεσία. 

Η απόφαση αυτή, που κοινοποιείται για εκτέλεση, να δημοσιευθεί 
στην Εφημερίδα της Κυβερνήσεως. 

Αθήνα, 1 Ιουλίου 1988 

Ο ΥΠΟΥΡΓΟΣ 

Γ. ΓΕΝΝΗΜΑΤΑΣ 
- 4 -- 

Αριθ. Α4/2935 (9) 

Χαρακτηρισμός ως άγονης της ιατρικής ειδικότητας της Αιματολο¬ 
γίας. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 1 του Νόμου 1579/85 «ρυθ¬ 
μίσεις για την εφαρμογή και ανάπτυξη του Εθνικού Συστήματος 
Υγείας» (ΦΕΚ Α' 217/23.12.85), όπως αντικαταστάθηκε με την παρ. 
1 του άρθρου 37 του Ν. 1759/88. 

2. Την γνωμοδότηση του Κεντρικού Συμβουλίου Υγείας αριθ. 15 
της 55ης Ολομέλειας της 9.6.88. 

3. Το έγγραφο 1626/14.6'.88 της Εκτελεστικής Επιτροπής του Κε¬ 
ντρικού Συμβουλίου Υγείας, αποφασίζουμε: 

Χαρακτηρίζουμε την ειδικότητα της Αιματολογίας ως άγονη, για 
την εφαρμογή των αναφερομένων στο σχετικό 1 διατάξεων. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 3 Ιουλίου 1988 

Ο ΥΠΟΥΡΓΟΣ . . 

ΓΙΑΝΝΗΣ ΦΛΩΡΟΣ 
— - ♦■ · ~ ' 

Αριθ. 51872/1954 . . (10) 

Τροποποίηση της με αριθ. 13979/233/28.3.1983 κοινής υπουργι¬ 
κής απόφασης των Υπουργών Προεδρίας της Κυβέρνησης και ΧΟΠ 

για σύσταση Πολεοδομικών Γ ραφείων (ΦΕΚ /133/Β'). 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 

ΔΗΜΟΣΙΩΝ ΕΡΓΩΝ 

Έχοντας υπόψη: . 

1. Τις διατάξεις του άρθρου 14 του Ν. 1232/1982 (ΦΕΚ 22/Α'/ 
1982) καθώς και αυτές της παραγράφου 3 του άρθρου 11 του Ν. 
1256/1982 (ΦΕΚ 65/Α'). 

2. Τις διατάξεις του Ν. 1558/1985 (ΦΕΚ 137/Λ). 

3. Το με αριθ. 276/5.5.1988 έγγραφο του Νομαρχιακού Συμβου¬ 
λίου Ηρακλείου. 

4. Την καλύτερη και αποδοτικότερη λειτουργία της Υπηρεσίας, απο¬ 
φασίζουμε: 

Τροποποιούμε τη με αριθ. 13979/233/28.3.1983 κοινή υπουρ¬ 
γική απόφαση ως προς την παράγραφο 7 άρθρο μόνο και συγκεκριμένα 
όσον αφορά την κατά τόπο χωρική αρμοδιότητα του πολεοδομικού γρα¬ 
φείου Καστελιού και του Τ.Π. & Π.Ε. Νομαρχίας Ηρακλείου ως εξής: 

Μεταφέρονται από το Πολεοδομικό Γραφείο Καστελιού και ασκού¬ 
νται εφεξής από το Τμήμα Πολεοδομίας και Πολεοδομικών Εφαρμο¬ 
γών Νομού Ηρακλείου οι κατά τόπο αρμοδιότητες της Κοινότητας Επι¬ 
σκοπής Πεδιάδος Νομού Ηρακλείου. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 6 Ιουλίου 1988 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΠΕΡΙΒΑΛΛΟΝΤΟΣ. 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΧΩΡΟΤΑΞΙΑΣ & ΔΗΜ. ΕΡΓΩΝ 

Α. ΚΑΚΛΑΜΑΝΗΣ Μ. ΠΑΠΑΣΤΕΦΑΝΑΚΙΣ 

Αριθ. 10917 (11) 

Διαπίστωση αυτοδίκαιης σύστασης έξι (6) προσωρινών θέσεων με σχέση 
εργασίας ιδιωτικού δικαίου αόριστου χρόνου στη Νομαρχία Δ. Αττι¬ 
κής. 

Ο ΝΟΜΑΡΧΗΣ ΔΤΤ. ΑΤΤΙΚΗΣ 

Με την 82/4.4.1988 απόφαση του Δήμαρχου Άνω Λιοσίων που εκ- 
δόθηκε σύμφωνα με τις διατάξεις του άρθρου 25 του Ν. 1735/87 δια¬ 
πιστώθηκε η αυτοδίκαιη σύσταση έξι (6) προσωρινών θέσεων με σχέση 
εργασίας ιδιωτικού δικαίου αόριστου χρόνου, στην οποία κατατάσσονται 
ισάριθμοι υπάλληλοι, που έχουν προσληφθεί στο Δήμο αυτό και ασκούν 
καθήκοντα διοικητικών υπαλλήλων και πληρούν τις προϋποθέσεις κα¬ 
τάταξής τους, που ορίζουν οι προαναφερόμενες διατάξεις. 

(Αριθ. Αποφ. Νομ. Δυτ. Αττικής 10917/1988). 

Αιγάλεω, 24 Ιουνίου 1988 
Ο Νομάρχης 
ΓΙΩΡΓΟΣ ΑΝΑΝΙΑΔΗΣ 

-♦- 

Αριθ. 4657 (12) 

Διαπίστωση αριθμού προσωρινών θέσεων με σχέση εργασίας ιδιωτικού 
δικαίου αόριστου χρόνου στη Δ/νση Εγγείων Βελτιώσεων Ν. 
Έβρου. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Τις διατάξεις της παρ. 4 του άρθρου 1 της αριθ. ΔΙΠΙΔ/Φ.42/ 
24/11440/31.12.86 κοινής υπουργικής απόφασης «ρύθμιση θεμά¬ 
των προσωπικού Ιδιωτικού Δικαίου που κυρώθηκε με τις διατάξεις του 
άρθρο 25 του Ν. 1735/87 και συμπληρώθηκε με την αριθ. ΔΙΠΙΔ/ 
Φ.42/63/11056/31.12.87 (ΦΕΚ 781/31.12.87 τ.Β’) κοινή 
υπουργική απόφαση. 

2. Τις διατάξεις του αριθ. 3/84 Π.Δ. (ΦΕΚ 3 τ. Α'/84) «μεταβί¬ 
βαση άρμοδιοτήτοιν στους Νομάρχες σε θέματα κατάστασης προσωπι¬ 
κού ιδιωτικού δικαίου». 

3. Την αριθ. 4610/23.6.1988 απόφασή μας για την κατάταξη προ¬ 
σωπικού ιδιωτικού δικαίου σε προσωρινές θέσεις αόριστου χρόνου, απο¬ 
φασίζουμε: 

Διαπιστώνουμε τον αριθμό των προσωρινών θέσεων ιδιωτικού δι¬ 
καίου αόριστου χρόνου που συστάθηκαν με την παραπάνω απόφασή μας 
κατά ειδικότητα, ήτοι: 

Ειδικότης θέσεις Ονοματεπώνυμο 

Εργάτες 1 Μόρφης Χριστόφορος του Αγγέλου 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αλεξανδρούπολη, 24 Ιουνίου 1988 
Ο Νομάρχης 
Α. ΚΩΒΑΙΟΣ 

- ♦- 

Αριθ. ΕΣ. 9522 (13) 

Τροποποίηση της συστατικής πράξης της Δανειστικής Βιβλιοθήκης 
Αποκούρου - θέρμου. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Το 453/1964 Β. Δ/γμα, με το οποίο συστήθηκε ίδιο Νομικό 
Πρόσωπο με το όνομα «Δανειστική Βιβλιοθήκη Αποκούρου» της τότε 
Κοινότητας θέρμου και ορίσθηκε η ετήσια επιχορήγηση της Κοινότη¬ 
τας σε πέντε χιλιάδες (5.000) δρ'χ. 

2. Την 31/1988 απόφαση του Δημοτικού Συμβουλίου θέρμου με 
την οποία τροποποιείται η συστατική πράξη του αναφερόμενου Νομικού 
Προσώπου και ορίζεται η ετήσια επιχορήγηση του Δήμου σε ένα εκα¬ 
τομμύριο εξακόσιες πενήντα χιλιάδες (1.650.000) δραχμές. 

3. Τις διατάξεις του άρθρου 175 του Δ.Κ.Κ., αποφασίζουμε: 
Τροποποιούμε την συστατική πράξη της Δανειστικής Βιβλιοθήκης 

Αποκούρου του Δήμου θέρμου (Β. Δ/γμα.453/1964) και ορίζουμε 


ετήσια επιχορήγηση του Δήμου ποσό ενός εκατομμυρίου εξακοσίων πε¬ 
νήντα χιλιάδων (1.650.000) δραχμών τουλάχιστον. 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Μεσολόγγι, 13 Μαΐου 1988 
Ο Νομάρχης 

ΓΙΩΡΓΙΟΣ ΠΑΠΑΪΩΑΝΝΟΥ 


♦ 


Αριθ. 525 (14) 

Διαπίστωση αριθμού προσωρινών θέσεων ιδ. δικαίου αορίστου χρόνου 
στην Πρακτική Γαλακτοκομική Σχολή Ιωαννίνων. 


Ο ΝΟΜΑΡΧΗΣ ΙΩΑΝΝΙΝΩΝ 


Έχοντας υπόψη: 

1. Τις διατάξεις της παρ. 4 του άρθρου 1 της αριθμ. Δ1ΠΙΔ/Φ42/ 
24/11440/31.12.86 κοινής Υπουργικής απόφασης «Ρύθμιση θεμά¬ 
των προσωπικού Ιδιωτικού Δικαίου» που κυρώθηκε με τις διατάξεις του 
άρθρου 25 του Ν. 1735/87 και συμπληρώθηκε με την αριθμ. ΔΙΠΙΔ/ 
Φ.42/63/11056/31.12.87 (ΦΕΚ 781/31.12.87 τ.Β) κοινή 
Υπουργική απόφαση. 

2. Τις διατάξεις του αριθ. 3/84 Π.Δ. (ΦΕΚ 3 τ.Α/84) «Μεταβίβαση 
αρμοδιοτήτων στους Νομάρχες σε θέματα κατάστασης προσωπικού Ιδ. 
Δικαίου». 

3. Τις αριθμ. 523/17.6.88 και 524/17.6.88 αποφάσεις μας για 
την κατάταξη προσ. Ιδ. Δικαίου σε προσωρινές θέσεις αορίστου χρόνου, 
αποφασίζουμε: 

1. Διαπιστώνουμε τον αριθμό των προσωρινών θέσεων ιδιωτικού δι¬ 
καίου αορίστου χρόνου που συστάθηκαν με τις παραπάνω αποφάσεις 
μας κατά ειδικότητα ήτοι: 

Ειδικότητες θέσεις 

α. Εργάτριες 2 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ιωάννινα, 17 Ιουνίου 1988 
Ο Νομάρχης 
ΔΗΜ. ΟΙΚΟΝΟΜΟΥ 

-ψ- 

Αριθ. 2239 (15) 

Διαπίστωση αριθμού προσωρινών θέσεων ιδ. δικαίου αορίστου χρόνου 
στη Δ/νση Δασών Ν. Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις της παρ. 4 του άρθρου 1 της αριθμ. ΔΙΠΙΔ/Φ42/ 
11440/31.12.86 κοινής Υπουργικής απόφασης «Ρύθμιση θεμάτων 
προσωπικού Ιδιωτικού Δικαίου» που κυρώθηκε με τις διατάξεις του άρ¬ 
θρου 25 του Ν. 1735/87 και συμπληρώθηκε με την αριθμ. ΔΙΠΙΔ/ 
Φ.42/63/11056/31.12.87 (ΦΕΚ 781/31.12.87 τ.Β) κοινή 
Υπουργική απόφαση. 

2. Τις διατάξεις του αριθ. 3/84 Π.Δ. (ΦΕΚ 3 τ.Α/84) «Μεταβίβαση 
αρμοδιοτήτων στους Νομάρχες σε θέματα κατάστασης προσωπικού Ιδ. 
Δικαίου». 


3. Τις αριθμ. 1951/6.6.88 και 1994/8.6.88 αποφάσεις μας για 
την κατάταξη προσωπικού Ιδ. Δικαίου σε προσωρινές θέσεις αορίστου 
χρόνου, αποφασίζουμε: 

1. Διαπιστώνουμε τον αριθμό των προσωρινών θέσεων ιδιωτικού δι¬ 
καίου αορίστου χρόνου που συστάθηκαν με τις παραπάνω αποφάσεις 
μας κατά ειδικότητα ήτοι: 

Ειδικότητες θέσεις 

α) Ειδ. εργάτης 1 

β) Οδηγός 1 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Μουζάχι, 28 Ιουνίου 1988 

Ο Νομάρχης 

ΜΙΧΑΛΗΣ ΧΡΤΣΟΧΟΪΔΗΣ 

-♦- 

Αριθ. 4833 (16) 

Ψήφιση ΟΕΤ Β’ ΚΑΠΗ Χανιών. 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1. Τις διατάξεις του άρθρου 12τουΝ. 1188/81 «περί καταστάσεως 
προσωπικού ΟΤΑ». 

2. Τις όμοιες του Ν. 1586/88 «βαθμολογική διάρθρωση των θέ¬ 
σεων του Δημοσίου, νομικών προσώπων δημοσίου δικαίου και των 
ΟΤΑ» και άλλες διατάξεις και του ΠΔ 37Α/1987. 

3. Τις 33560/6.8,86 και 27111/13.7.87 εγκυκλίους του ΤΠ.ΕΣ. 

4. Την 15/1987 απόφαση του Δ. Σ/λίου του Β' ΚΑΠΗ Χανιών, με 
την οποία ψηφίζεται ο ΟΕΤ του ΚΑΠΗ και την 510/87 όμοια του Δημ. 
Συμβουλίου Χανιών, με την οποία παρέχεται η σύμφωνη γνώμη του για 
τον ΟΕΤ. 

5. Την 7/88 σύμφωνη γνωμοδότηση του ΐπηρ/κού Συμβουλίου άρ¬ 
θρου 14 παρ. 9 Ν. 1586/86 που διατυπώθηκε στο 1/11.3.88 πρα¬ 
κτικό του, αποφασίζουμε: 

Εγκρίνουμε τη 15/1987 απόφαση του Δ. Σ/λίου του Β' ΚΑΠΗ Χα¬ 
νιών, με την οποία ψηφίζεται ο ΟΕΤ του ΚΑΠΗ ως εξής: 

ΑΡΘΡΟ Ιο 

1. Διοικητική Τπηρεσία. 

2. ΐγειονομική Τπηρεσία. 

ΑΡΘΡΟ 2ο 

I. Διοκητική Τπηρεσία. 

α) Γραφείο Κοινωνικής Πρόνοιας. 

II. Τγειονομική Τπηρεσία. 

α) Γραφείο ιατροφαρμακευτικής περίθαλψης. 

β) Γραφείο φυσικοθεραπείας. 

ΑΡΘΡΟ 3ο 

Οι θέσεις του προσωπικού του Γ' ΚΑΠΗ Δήμου Χανιών διαρθρώνο¬ 
νται σε κλάδους ως ακολούθως: 

Α. Διοικητικό προσωπικό. 

Κλάδος ΤΕ2 Κοινωνικών Λειτουργών. 

Μία θέση με βαθμό Γ-Α. 

Β. Υγειονομικό προσωπικό. 

1. Κλάδος ΤΕ10 Φυσικοθεραπευτών. 

Μία θέση με βαθμό Γ-Α. 

2. Κλάδος ΤΕ6 Επισκεπτριών αδελφών ή νοσηλευτριών. 

Μία θέση με βαθμό Γ-Α. 

3. Κλάδος ΤΕ15 Εργοθεραπευτών. 

Μία θέση με βαθμό Γ-Α. 

4. Κλάδος ΤΕ15 Οικογενειακών βοηθών. 

Μία θέση με βαθμό Δ-Γ. 

5. Κλάδος ΠΕΙ5 Ιατρών ειδικοτήτων. 

Μία θέση ιατρού με σχέση εργασίας ιδιωτικού Δικαίου και ολιγόωρη 
απασχόληση. 

ΑΡΘΡΟ 4ο 

Ο τρόπος πρόσληψης και τα τυπικά προσόντα του προσωπικού προ- 
βλέπονται από τις διατάξεις του Ν. 1586/86 περί καταστάσεως προ¬ 
σωπικού ΟΤΑ. 

Τα καθήκοντα, τους περιορισμούς, το χρόνο εργασίας, την αστική ευ¬ 
θύνη, τα δικαιώματα, τις άδειες, τις μεταβολές υπηρεσιακής κατάστα¬ 
σης, τις ηθικές αμοιβές, τα πειθαρχικά αδικήματα, τις ποινές, τη λύση 
της υπαλληλικής σχέσης, την ιατροφαρμακευτική και νοσοκομειακή πε¬ 


ρίθαλψη των υπαλλήλων που προβλέπονται από τον Οργανισμό αυτό 
ρυθμίζονται από τις διατάξεις του Ν. 1586/86 και για το επί συμβάσει 
ιδιωτικού δικαίου προσωπικό από το Ν. 993/79. 

Οι αρμοδιότητες του προσωπικού του ΚΑΠΗ είναι οι παρακάτω: 

1. Της Κοινωνικής ΐπηρεσίας προΐσταται ο Κοινωνικός Λειτουργός 
του Κέντρου, ο οποίος έχει τις παρακάτω αρμοδιότητες: 

Συνεργάζεται με τα μέλη με σκοπό να συμβάλλει στην αντιμετώπιση 
τυχόν ψυχολογικών, ατομικών και οικογενειακών προβλημάτων, σεβό¬ 
μενος την ατομικότητα, την αξιοπρέπεια και τα δικαιώματα του μέλους. 

Συνεργάζεται με το υπόλοιπο προσωπικό του κέντρου και έχει την τα¬ 
κτική ευθύνη της εύρυθμης λειτουργίας των υπηρεσιών του κέντρου, δη¬ 
λαδή του ιατρείου, φυσικοθεραπευτηρίου και των άλλων ειδικοτήτων 
που αποσκοπούν στην καλύτερη εξυπηρέτηση των προστατευομένων 
μελών. 

Συνεργάζεται με τη Διοίκηση του κέντρου και έχει την ευθύνη για την 
οργάνωση, εκπαίδευση και αξιοποίηση των εθελοντών, καθώς και τη 
Δ/κή παρακολούθηση της πρακτικής άσκησης των σπουδαστών των 
σχολών Κοινωνικής Εργασίας και άλλων σπουδαστών των παραΐατρι- 
κών επαγγελμάτων που τυχόν εκπαιδεύονται στο κέντρο. 

Έχει την ευθύνη της επικοινωνίας με τους τοπικούς παράγοντες της 
περιοχής και της κοινότητος που λειτουργεί το κέντρο, με σκοπό τη δια¬ 
φώτιση και τη συμμετοχή τους στο πρόγραμμα. Οργανώνει σύμφωνα 
με το συγκεκριμένο πρόγραμμα τις διάφορες εκδηλώσεις, ψυχαγωγικές 
μορφωτικές κ.λπ. του κέντρου, στα πλαίσια καλής συνεργασίας με τους 
δημότες ή ιδιώτες εθελοντές, εφόσον υπάρχουν και με τα μέλη και αντι¬ 
μετωπίζει κάθε έκτακτο θέμα στη λειτουργία του. 

Του ιατρείου προΐσταται ο γιατρός, παθολόγος ή άλλης ειδικότητας, 
ο οποίος παρέχει τις ιατρικές υπηρεσίες, φροντίζει για την ύστερα από 
εξέτασή του, παραπομπή σε άλλες ειδικότητες, συνιστά διενέργεια πα- 
ρακλινικών εξετάσεων και παρέχει οδηγίες για φαρμακευτική αγωγή 
επισκεπτόμενος σε έκτακτες περιπτώσεις και στο σπίτι το μέλος που έχει 
την ανάγκη του. 

Στα ιατρεία του κέντρου υπηρετεί Επισκέπτρια αδελφή, κατά προτί¬ 
μηση Νοσηλεύτρια, της οποίας το έργο είναι το εξής: 

1. Βοηθά το γιατρό τις ημέρες και τις ώρες που λειτουργεί το ιατρείο. 

2. Μαζί με το γιατρό έχει την ευθύνη για τη φύλαξη και διαχείριση 
του φαρμακευτικού και υγειονομικού υλικού του κέντρου. 

3. Επισκέπτεται με εντολή του ιατρού τα μέλη στο σπίτι τους και έχει 
νοσηλευτικές φροντίδες και οδηγίες. 

4. Επισημαίνει τις περιπτώσεις των μελών που χρειάζονται οδηγίες 
και παρέχει πληροφορίες σχετικά με θέματα ατομικής και δημόσιας 
υγείας. 

Γενικά επιλαμβάνεται με κάθε θέμα υγείας που αφορά τα μέλη και 
τις οικογένειές τους. 

Στο φυαιοθεραπευτήριο του κέντρου προΐσταται ο φυσιοθεραπευτής, ο 
οποίος, ύστερα από γραπτή εντολή του ιατρού, εφαρμόζει φυσιοθεραπευ¬ 
τική αγωγή στα μέλη του κέντρου που έχουν ανάγκη από αυτήν. 

Φυσιοθεραπευτική αγωγή μπορεί να εκτελεί και στο σπίτι των μελών 
σε έκτακτες και ειδικές ανάγκες που κρίνει, ο γιατρός. 

Στο εργοθεραπευτήριο προΐσταται ο εργοθεραπευτής, ο οποίος έχει 
έργο του την αξιοποίηση και δραστηριοποίηση του μέλους για δημιουρ¬ 
γική απασχόληση και παραγωγικό έργο με σκοπό την οικονομική του 
ενίσχυση. Επίσης βοηθά το μέλος στην άσκηση για αυτοεξυπηρέτηση 
και στην ανάπτυξη ειδικών ενδιαφερόντων. Ο εργοθεραπευτής μπορεί 
να παρέχει τις υπηρεσίες του και στο σπίτι του μέλους, όταν υπάρχει ει¬ 
δική για τούτο ανάγκη. 

Η οικογενειακή βοηθός προσφέρει τις υπηρεσίες της κυρίως στο σπίτι 
των μελών, για τις περιπτώσεις που ζουν μόνοι τους και έχουν ιδιαίτερες 
ανάγκες βοήθειας. Η βοήθεια συνίσταται στην παροχή υπηρεσιών μέσα 
στο σπίτι, όπως είναι π.χ. ελαφρύ μαγείρεμα, καθαριότητα, προμήθεια 
τροφίμων και διάφορες άλλες εξυπηρετήσεις έξω από το σπίτι. Επίσης 
μεριμνά για την καθαριότητα και τον ευπρεπισμό όλων των χώρων του 

ΚΑΠΗ. 

2. Το ΚΑΠΗ μπορεί να χρησιμοποιηθεί για την πρακτική άσκηση 
σπουδαστών σχολών Κοινωνικής εργασίας και άλλων παραϊατρικών 
επαγγελμάτων. Ανάμεσα στις δραστηριότητες του κέντρου είναι η κινη- 

τοποίηση, εκπαίδευση και χρησιμοποίηση εθελοντικού προσωπικού σ’ 
όλα τα προγράμματα που θα προέρχεται κατά προτίμηση από το Δήμο 
και την περιοχή που λειτουργεί το κέντρο. 

Χανιά, 23 Ιουνίου 1988 
Με εντολή Νομάρχη 
Ο Διευθυντής κ.α.α. 

ΕΜΜΑΝΟΥΗΛ ΚΑΤΣΑΝΕΒΑΣ 

-♦-- 

Αριθ. 4834 (17) 

Ψήφιση ΟΕΤ Α' ΚΑΠΗ Χανιών. 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1. Τις διατάξεις του άρθρου 12τουΝ. 1188/81 «περί καταστάσεως 
προσωπικού ΟΤΑ». 

2. Τις όμοιες του Ν. 1586/88 «βαθμολογική διάρθρωση των θέ¬ 
σεων του Δημοσίου, νομικών προσώπων δημοσίου δικαίου και των 
ΟΤΑ» και άλλες διατάξεις και του ΠΔ 37Α/1987. 

3. Τις 33560/6.8.86 και 27111/13.7.87 εγκυκλίους του ΤΠ.ΕΣ. 

4. Την 13/1987 απόφαση του Δ. Σ/λίου του Α' ΚΑΠΗ Χανιών, με 
την οποία ψηφίζεται ο ΟΕΤ του ΚΑΠΗ και την 509/87 όμοια του Δημ. 
Συμβουλίου Χανιών, με την οποία παρέχεται η σύμφωνη γνώμη του. 

5. Την 6/88 σύμφωνη γνωμοδότηση του Τπηρ/κού Συμβουλίου άρ¬ 
θρου 14 Ν. 1586/86 που διατυπώθηκε στο 1/11.3.88 πρακτικό του, 
αποφασίζουμε: 

- Εγκρίνουμε τη 13/1987 απόφαση του Δ. Σ/λίου του Α' ΚΑΠΗ Χα¬ 
νιών, με την οποία ψηφίζεται ο ΟΕΤ του ΚΑΠΗ ως εξής: 

ΑΡΘΡΟ Ιο 

1. Διοικήτική Υπηρεσία. 

2.. Υγιειονομική Υπηρεσία. 

ΑΡΘΡΟ 2ο 

I. Διόκητίκή Υπηρεσία. 

α) Γραφείο Κοινωνικής Πρόνοιας. 

II. Υγιειονομική Υπηρεσία. 

α). Γραφείο ιατροφαρμακευτικής περίθαλψης. 

β) Γραφείο φυσικοθεραπείας. 

γ) Γραφείο εργοθεραπείας. 

ΑΡΘΡΟ 3ο 

Οι θέσεις του προσωπικού του Α' Κ.Α.Π.Η. Δήμου Χανιών διαρθρώ¬ 
νονται σε κλάδους ως ακολούθως: 

Α. Διοικητικό προσωπικό. 

ΚΛΑΔΟΣ ΤΕ2 Κοινωνικών Λειτουργών. 

Μία θέση με βαθμό Γ-Α. 

Β. Υγιειονομικό προσωπικό. 

1. ΚΛΑΔΟΣ ΤΕ10 Φυσιοθεραπευτών. 

Μία θέση με βαθμό Γ-Α. 

2. ΚΛΑΔΟΣ ΤΕ6 Επισκεπτριών Αδελφών ή Νοσηλευτριών, 

Μία θέση με βαθμό Γ-Α. 

3. ΚΛΑΔΟΣ ΤΕ15 Εργοθεραπευτών. 

Μία θέση με βαθμό Γ-Α. 

4. ΚΛΑΔΟΣ ΥΕ15 Οικογενειακών βοηθών. 

Μία θέση με βαθμό 26ο-11ο. 

5. ΚΛΑΔΟΣ ΠΕΙ5 Ιατρών ειδικοτήτων. 

Μία θέση ιατρού με σχέση εργασίας ιδιωτικού Δικαίου και ολιγόωρη 
απασχόληση. . 

Σύμφωνα με τις διατάξεις της ΔΙΠΙΔ/Φ 4224/11440/ 
31.12.1986 κοινής Υπουργικής Απόφασης έχουν καλυφθεί οι θέσεις 
υπαλλήλων κλάδου ΤΕ2 Κοιν. Λειτουργών, ΤΕ12 Φυσιοθεραπευτών 


και ΥΕ15 οικ. βοηθών. Οι θέσεις είναι προσωρινές και προσωποπαγείς 
και η σχετική απόφαση δημοσιεύθηκε στο ΦΕΚ 170/31.8.87 
(τ.ΝΠΔΔ). 

ΑΡΘΡΟ 4ο 

0 τρόπος πρόσληψης και τα τυπικά προσόντα του προσωπικού προ- 
βλέπονται από τις διατάξεις του Ν. 1586/86 περί καταστάσεως προ¬ 
σωπικού ΟΤΑ. 

Τα καθήκοντα, τους περιορισμούς, το χρόνο εργασίας, την αστική ευ¬ 
θύνη, τα δικαιώματα, τις άδειες, τις μεταβολές υπηρεσιακής κατάστα¬ 
σης, τις ηθικές αμοιβές, τα πειθαρχικά αδικήματα, τις ποινές, τη λύση 
της υπαλληλικής σχέσης, την ιατροφαρμακευτική και νοσοκομειακή πε¬ 
ρίθαλψη των υπαλλήλων που προβλέπονται από τον Οργανισμό αυτό 
ρυθμίζονται από τις διατάξεις του Ν. 1586/86 και για το επί συμβάσει 
ιδιωτικού δικαίου προσωπικό από το Ν. 993/79. 

Οι αρμοδιότητες του προσωπικού του ΚΑΠΗ είναι οι παρακάτω: 

I. Της Κοινωνικής Υπηρεσίας προΐσταται ο Κοινωνικός Λειτουργός 
του Κέντρου, ο οποίος έχει τις παρακάτω αρμοδιότητες: 

Συνεργάζεται με τα μέλη με σκοπό να συμβάλλει στην αντιμετώπιση 
τυχόν ψυχολογικών, ατομικών και οικογενειακών προβλημάτων, σεβό¬ 
μενος την ατομικότητα, την αξιοπρέπεια και τα δικαιώματα του μέλους. 

Συνεργάζεται με το υπόλοιπο προσωπικό του κέντρου και έχει την τα¬ 
κτική ευθύνη της εύρυθμης λειτουργίας των υπηρεσιών του κέντρου, δη¬ 
λαδή του ιατρείου, φυσικοθεραπευτηρίου και των άλλων ειδικοτήτων 
που αποσκοπούν στην καλύτερη εξυπηρέτηση των προστατευομένων 
μελών. 

Συνεργάζεται με τη Διοίκηση του κέντρου και έχει την ευθύνη για την 
οργάνωση, εκπαίδευση και αξιοποίηση των εθελοντών, καθώς και τη 
Δ/κή παρακολούθηση της πρακτικής άσκησης των σπουδαστών των 
σχολών Κοινωνικής Εργασίας και άλλων σπουδαστών των παραϊατρι- 
κών επαγγελμάτων που τυχόν εκπαιδεύονται στο κέντρο. 

Έχει την ευθύνη της" επικοινωνίας με τους τοπικούς παράγοντες της 
περιοχής και της κοινότητος που λειτουργεί το κέντρο, με σκοπό τη δια¬ 
φώτιση και τη συμμετοχή τους στο πρόγραμμα. Οργανώνει σύμφωνα 
με το συγκεκριμένο πρόγραμμα τις διάφορες εκδηλώσεις, ψυχαγωγικές 
μορφωτικές κ.λπ. του κέντρου, στα πλαίσια καλής συνεργασίας με τους 
δημότες ή ιδιώτες εθελοντές, εφόσον υπάρχουν και με τα μέλη και αντι¬ 
μετωπίζει κάθε έκτακτο θέμα στη λειτουργία του. 

Του Ιατρείου προΐσταται γιατρός παθολόγος ή άλλης ειδικότητας, ο 
οποίος παρέχει τις ιατρικές υπηρεσίες, φροντίζει για την, ύστερα από 
εξέτασή του, παραπομπή σε άλλες ειδικότητες, συνιστά διενέργεια πα- 
ρακλινικών εξετάσεων και παρέχει οδηγίες για φαρμακευτική αγωγή 
επισκεπτόμενος σε έκτακτες περιπτώσεις και στο σπίτι το μέλος που έχει 
την ανάγκη του. 

Στα Ιατρεία του κέντρου υπηρετεί: 

Επιακέπτρια Αδελφή, κατά προτίμηση Νοσηλεύτρια, της οποίας το 
έργο είναι το εξής: 

α) Βοηθά το γιατρό τις ημέρες και τις ώρες που λειτουργεί το Ιατρείο. 

β) Μαζί με το γιατρό έχει την ευθύνη για τη φύλαξη και διαχείριση 
του φαρμακευτικού και υγιειονομικού υλικού του Κέντρου. 

γ) Επισκέπτεται με εντολή του ιατρού τα μέλη στο σπίτι τους και έχει 
νοσηλευτικές φροντίδες και οδηγίες. 

δ) Επισημαίνει τις περιπτώσεις των μελών που χρειάζονται οδηγίες 
και παρέχει πληροφορίες σχετικά με θέματα ατομικής και δημόσιας 
υγείας. Γ ενικά επιλαμβάνεται με κάθε θέμα υγείας που αφορά τα μέλη 
και τις οικογένειές τους. 

Στο Φυσικοθεραπευτήριο του Κέντρου προΐσταται ο φυσικοθεραπευ- 
τής, ο οποίος, ύστερα από γραπτή εντολή του ιατρού, εφαρμόζει φυσιο¬ 
θεραπευτική αγωγή στα μέλη του κέντρου που έχουν ανάγκη από αυ¬ 
τήν. Φυσιοθεραπευτική αγωγή μπορεί να εκτελεί και στο σπίτι των με¬ 
λών σε έκτακτες και ειδικές ανάγκες τους που κρίνει ο γιατρός. 

Στο Εργοθεραπευτήριο προΐσταται ο εργοθεραπευτής, ο οποίος έχει 
έργο του την αξιοποίηση και δραστηριοποίηση του μέλους για δημιουρ¬ 
γική απασχόληση και παραγωγικό έργο με σκοπό την οικονομική του 
ενίσχυση. Επίσης βοηθά το μέλος στην άσκηση για αυτοεξυπηρέτηση 
και στην ανάπτυξη ειδικών ενδιαφερόντων. 0 Εργοθεραπευτής μπορεί 
να παρέχει τις υπηρεσίες του και στο σπίτι του μέλους, όταν υπάρχει ει- 

δική ανάγκη για τούτο.' 

Η Οικογενειακή βοηθός προσφέρει τις υπηρεσίες της κυρίως στο 
σπίτι των μελών, για τις περιπτώσεις που ζουν μόνοι τους και έχουν 
ιδιαίτερες ανάγκες βοήθειας. Η βοήθεια συνίσταται στην παροχή υπηρε¬ 
σιών μέσα στο σπίτι, όπως είναι π.χ. ελαφρύ μαγείρεμα, καθαριότητα, 
προμήθεια τροφίμων και διάφορες άλλες εξυπηρετήσεις έξω από το 
σπίτι. 

Επίσης μεριμνά για την καθαριότητα και τον ευπρεπισμό όλων των 
χώρων του ΚΑΠΗ. 

II. Το Κέντρο Ανοικτής Προστασίας του Δήμου μπορεί να χρησιμο¬ 
ποιηθεί για την πρακτική άσκηση σπουδαστών σχολών Κοινωνικής Ερ¬ 
γασίας και άλλων παραϊατρικών επαγγελμάτων. 

Ανάμεσα στις δραστηριότητες του Κέντρου είναι η κινητοποίηση, εκ¬ 
παίδευση και χρησιμοποίηση εθελοντικού προσωπικού σ’ όλα τα προ¬ 
γράμματα που προέρχεται κατά προτίμηση από το Δήμο Χανιών και 
την περιοχή που λειτουργεί το Κέντρο. 

Χανιά, 23 Ιουνίου 1988 
Με εντολή Νομάρχη 
Ο Διευθυντής κ.α.α. 

ΕΜΜΑΝΟΥΗΛ ΚΑΤΣΑΝΕΒΑΣ 

-♦- 

Αριθ. 4832 (18) 

Ψήφιση ΟΕΥ Γ’ ΚΑΠΗ Χανιών. 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1. Τις διατάξεις του άρθρου 12 του Ν. 1188/81 «περί καταστάσεως 
προσωπικού ΟΤΑ». 

2. Τις όμοιες του Ν. 1586/88 «βαθμολογική διάρθρωση των θέ¬ 
σεων του Δημοσίου, νομικών προσώπων δημοσίου δικαίου και των 
ΟΤΑ» και άλλες διατάξεις και του ΠΔ 37Α/1987. 

3. Τις 33560/6.8.86 και 27111/13.7.87 εγκυκλίους του ΤΠ.ΕΣ. 

4. Την 1/1987 απόφαση του Δ. Σ/λίου του Γ' ΚΑΠΗ Χανιών, με 
την οποία ψηφίζεται ο ΟΕΥ του ΚΑΠΗ και την 511/87 όμοια του Δημ. 
Συμβουλίου Χανιών, με την οποία παρέχεται η σύμφωνη γνώμη του. 

5. Την 1 /88 σύμφωνη γνωμοδότηση του Υπηρ/κού Συμβουλίου άρ¬ 
θρου 14 παρ. 9 Ν. 1586/86 που διατυπώθηκε στο 1/11.3.88 πρα¬ 
κτικό του, αποφασίζουμε: 

Εγκρίνουμε την 1/1987 απόφαση του Δ. Σ/λίου του Γ' ΚΑΠΗ Χα¬ 
νιών, με την οποία ψηφίζεται ο ΟΕΥ του ΚΑΠΗ ως εξής: 

ΑΡΘΡΟ Ιο 

1. Διοικητική Υπηρεσία. 

2. Υγιειονομική Υπηρεσία. 

ΑΡΘΡΟ 2ο 

I. Διοκητική Υπηρεσία. 

α) Γραφείο Κοινωνικής Πρόνοιας. 

II. Υγιειονομική Υπηρεσία. 

α) Γραφείο ιατροφαρμακευτικής περίθαλψης. 

β) Γραφείο φυσικοθεραπείας. 

ΑΡΘΡΟ 3ο 

Οι θέσεις του προσωπικού του Γ' ΚΑΠΗ Δήμου Χανιών διαρθρώνο¬ 
νται σε κλάδους ως ακολούθως: 

Α. Διοικητικό προσωπικό. 

Κλάδος ΤΕ2 Κοινωνικών Λειτουργών. 

Μία θέση με βαθμό Γ-Α. 

Β. Υγιειονομικό προσωπικό. 

1. Κλάδος ΤΕ10 Φυσικοθεραπευτών. 

Μία θέση με βαθμό Γ-Α. 

2. Κλάδος ΤΕ6 Επισκεπτριών αδελφών ή νοσηλευτριών. 

Μία θέση με βαθμό Γ-Α. 

3. Κλάδος ΤΕ15 Εργοθεραπευτών. 

Μία θέση με βαθμό Γ-Α. 

. 4. Κλάδος ΥΕ15 Οικογενειακών βοηθών. 


■ Μία θέση με βαθμό Δ-Γ. 

5. Κλάδος ΠΕΙ5 Ιατρών ειδικοτήτων. 

Μία θέση ιατρού με σχέση εργασίας ιδιωτικού Δικαίου και ολιγόωρη 
απασχόληση. 

ΑΡΘΡΟ 4ο 

Ο τρόπος πρόσληψης και τα τυπικά προσόντα του προσωπικού προ- 
βλέπονται από τις διατάξεις του Ν. 1586/86 περί καταστάσεως προ¬ 
σωπικού ΟΤΑ. 

Τα καθήκοντα, τους περιορισμούς, το χρόνο εργασίας, την αστική ευ¬ 
θύνη, τα δικαιώματα, τις άδειες, τις μεταβολές υπηρεσιακής κατάστα¬ 
σης, τις ηθικές αμοιβές, τα πειθαρχικά αδικήματα, τις ποινές, τη λύση 
της υπαλληλικής σχέσης, την ιατροφαρμακευτική και νοσοκομειακή πε¬ 
ρίθαλψη των υπαλλήλων που προβλέπονται από τον Οργανισμό αυτό 
ρυθμίζονται από τις διατάξεις του Ν. 1586/86 και για το επί συμβάσει 
ιδιωτικού δικαίου προσωπικό από το Ν. 993/79. 

Οι αρμοδιότητες του προσωπικού του ΚΑΠΗ είναι οι παρακάτω: 

1. Της Κοινωνικής Υπηρεσίας προΐσταται ο Κοινωνικός Λειτουργός 
του Κέντρου, ο οποίος έχει τις παρακάτω αρμοδιότητες: 

Συνεργάζεται με τα μέλη με σκοπό να συμβάλλει στην αντιμετώπιση 
τυχόν ψυχολογικών, ατομικών και οικογενειακών προβλημάτων, σεβό¬ 
μενος την ατομικότητα, την αξιοπρέπεια και τα δικαιώματα του μέλους. 

Συνεργάζεται με το υπόλοιπο προσωπικό του κέντρου και έχει την τα¬ 
κτική ευθύνη της εύρυθμης λειτουργίας των υπηρεσιών του κέντρου, δη¬ 
λαδή του ιατρείου, φυσικοθεραπευτηρίου και των άλλών ειδικοτήτων 
που αποσκοπούν στην καλύτερη εξυπηρέτηση των προστατευομένων 
μελών. 

Συνεργάζεται με τη Διοίκηση του κέντρου και έχει την ευθύνη για την 
οργάνωση, εκπαίδευση και αξιοποίηση των εθελοντών, καθώς και τη 
Δ/κή παρακολούθηση της πρακτικής άσκησης των σπουδαστών των 
σχολών Κοινωνικής Εργασίας και άλλων σπουδαστών των παραϊατρι- 
κών επαγγελμάτων που τυχόν εκπαιδεύονται στο κέντρο. 

Έχει την ευθύνη της επικοινωνίας με τόύς τοπικούς παράγοντες της 
περιοχής και της κοινότητάς που λειτουργεί το κέντρο, με σκοπό τη δια¬ 
φώτιση και τη συμμετοχή τους στο πρόγραμμα. Οργανώνει σύμφωνα 
με το συγκεκριμένο πρόγραμμα τις διάφορες εκδηλώσεις, ψυχαγωγικές 
μορφωτικές κ.λπ. του κέντρου, στα πλαίσια καλής συνεργασίας με τους 
δημότες ή ιδιώτες εθελοντές, εφόσον υπάρχουν,καφμε τα μέλη και αντι¬ 
μετωπίζει κάθε έκτακτο θέμα στη λειτουργία του, 

Του ιατρείου προΐσταται ο γιατρός, παθολόγος ή άλλης ειδικότητας, 
ο οποίος παρέχει τις ιατρικές υπηρεσίες, φροντίζει για την ύστερα από 
εξέτασή του, παραπομπή σε άλλες ειδικότητες, συνιστά διενέργεια πα- 
ρακλινικών εξετάσεων και παρέχει οδηγίες για φαρμακευτική αγωγή 
επισκεπτόμενος σε έκτακτες περιπτώσεις και στο σπίτι το μέλος που έχει 
την ανάγκη του. 

Στα ιατρεία του κέντρου υπηρετεί Επισκέπτρια αδελφή, κατά προτί¬ 
μηση Νοσηλεύτρια, της οποίας το έργο είναι το εξής: 

1. Βοηθά το γιατρό τις ημέρες και τις ώρες που λειτουργεί το ιατρείο. 

2. Μαζί με το γιατρό έχει την ευθύνη για τη φύλαξη και διαχείριση 
του φαρμακευτικού και υγιειονομικού υλικού του κέντρου. 

3. Επισκέπτεται με εντολή του ιατρού τα μέλη στο σπίτι τους και έχει 
νοσηλευτικές φροντίδες και οδηγίες. 

4. Επισημαίνει τις περιπτώσεις των μελών που χρειάζονται οδηγίες 
και παρέχει πληροφορίες σχετικά με θέματα ατομικής και δημόσιας 
υγείας. 

Γενικά επιλαμβάνεται με κάθε θέμα υγείας που αφορά τα μέλη και 
τις οικογένειές τους. 

Στο φυσιοθεραπευτήριο του κέντρου προΐσταται ο φυσιοθεραπευτής, ο 
οποίος, ύστερα από γραπτή εντολή του ιατρού, εφαρμόζει φυσιοθεραπευ¬ 
τική αγωγή στα μέλη του κέντρου που έχουν ανάγκη από αυτήν. 

Φυσιοθεραπευτική αγωγή μπορεί να εκτελεί και στο σπίτι των μελών 
σε έκτακτες και ειδικές ανάγκες που κρίνει ο γιατρός. 

Στο εργοθεραπευτήριο προΐσταται ο εργοθεραπευτής, ο οποίος έχει 
έργο του την αξιοποίηση και δραστηριοποίηση του μέλους για δημιουρ¬ 
γική απασχόληση και παραγωγικό έργο με σκοπό την οικονομική του 
ενίσχυση. Επίσης βοηθά το μέλος στην άσκηση για αυτοεξυπηρέτηση 
και στην ανάπτυξη ειδικών ενδιαφερόντων. Ο εργοθεραπευτής μπορεί 

να παρέχει τις υπηρεσίες του χαι στο σπίτι του μέλους, όταν υπάρχει ει¬ 
δική για τούτο ανάγκη. 

Η οικογενειακή βοηθός προσφέρει τις υπηρεσίες της κυρίως στο σπίτι 
των μελών, για τις περιπτώσεις που ζουν μόνοι τους και έχουν ιδιαίτερες 
ανάγκες βοήθειας. Η βοήθεια συνίσταται στην παροχή υπηρεσιών μέσα 
στο σπίτι, όπως είναι π.χ. ελαφρύ μαγείρεμα, καθαριότητα, προμήθεια 
τροφίμων και διάφορες άλλες εξυπηρετήσεις έξω από το σπίτι. Επίσης 
μεριμνά για την καθαριότητα και τον ευπρεπισμό όλων των χώρων του 
ΚΑΠΗ. 

Το ΚΑΠΗ μπορεί να χρησιμοποιηθεί για την πρακτική άσκηση 
σπουδαστών σχολών Κοινωνικής εργασίας και άλλων παραϊατρικών 
επαγγελμάτων. Ανάμεσα στις δραστηριότητες του κέντρου είναι η κινη¬ 
τοποίηση, εκπαίδευση και χρησιμοποίηση εθελοντικού προσωπικού σ’ 
όλα τα προγράμματα που θα προέρχεται κατά προτίμηση από το Δήμο 
και την περιοχή που λειτουργεί το κέντρο. 

Χανιά, 23 Ιουνίου 1988 
Με εντολή Νομάρχη 
Ο Διευθυντής κ.α.α. 

ΕΜΜΑΝΟΥΗΛ ΚΑΤΣΑΝΕΒΑΣ 
- +1 - 


Αριθ. 6946 


(19) 


Αναπροσαρμογή ναύλων τοπικής γραμμής Χίου Οινουσσών. 


Ο ΝΟΜΑΡΧΗΣ ΧΙΟΥ 


Έχοντας υπόψη: 

1. Τις διατάξεις του άρθρου 178 παρ. 2 του Ν.Δ. 187/73 (ΦΕΚ 
261/Α) «περί κώδικος δημοσίου ναυτικού δικαίου». 

2. Τις διατάξεις του ΠΔ 338/24.8.83 «Μεταβίβαση αρμοδιοτήτων 
Υπουργείου Εμπορικής Ναυτιλίας στους Νομάρχες». 

3. Το αριθ. Α 11090/Δ 629/2.6.88 έγγραφο ΥΠΕΘΟ Δ/νση Τι¬ 
μών & Εισοδημάτων που καθόρισε ποσοστό αύξησης 8% στους ναύλους 
τοπικών δρομολογιακών γραμμών όλης της χώρας. 

4. Την αριθ. 3524/2/88/8.6.88 απόφαση του Κεντρικού Λιμεναρ¬ 
χείου Χίου, αποφασίζουμε: 


Εγκρίνουμε την παρακάτω αριθ. 3524/2/88/8.6.88 απόφαση του 
Κεντρικού Λιμεναρχείου Χίου. 

Χίος, 22 Ιουνίου 1988 
Ο Νομαρχών Διευθυντής 
Γ. ΜΠΡΑΧΟΥ 


Ο ΚΕΝΤΡΙΚΟΣ ΛΙΜΕΝΑΡΧΗΣ ΧΙΟΥ 

1. Τις διατάξεις του άρθρου 178 παρ. 2 του Ν.Δ. 187/19.8.83 (ΦΕΚ 
261/Α) «Περί Κώδικος Δημοσίου Ναυτικού Δικαίου». 


2. Το αριθ. 338 Π.Δ. (ΦΕΚ 119 Α’/8.9.83) «Μεταβίβαση αρμοδιο¬ 
τήτων Υπουργείου Εμπορικής Ναυτιλίας στους Νομάρχες». 

3. Το αριθ. Α. 11090/Δ/629/2.6.88 έγγραφο ΥΠΕΘΟ/Δ/ΝΣΗ 
ΤΙΜΩΝ ΚΑΙ ΕΙΣΟΔΗΜΑΤΩΝ που καθόρισε ποσοστό αύξησης 8% 
στους ναύλους τοπικών δρομολογιακών γραμμών όλης της χώρας. 

4. Το αριθ. Ω.Π. 071230/6/88 Δ/γή ΥΕΝ/ΔΟΛ-2ο, αποφασί¬ 
ζουμε: 

Προσαυξάνουμε τον ναύλο επιβατών και οχημάτων της τοπικής δρο- 
μολογιακής γραμμής ΧΙΟΥ-ΟΙΝΟΥΣΣΩΝ κατά 8% διαμορφούμενο 
ως ακολούθως: 

1. Ναύλος επιβατών από 253 δρχ. σε 273 δρχ. 

2. Ναύλος οχημάτων: 

α) Ιδιωτικής χρήσεως επιβατηγά από 1.031 δρχ. σε 1.113 δρχ. 

β) Τρίκυκλα παντός τύπου από 448 δρχ. σε 484 δρχ. 

γ) Δίκυκλα παντός τύπου από 229 δρχ. σε 247 δρχ. 

δ) Ημιφορτηγά παντός τύπου από 1.867 δρχ. σε 2.016 δρχ. 

3. Στην παρούσα δρομολογιακή γραμμή ισχύουν οι αντίστοιχες δια¬ 
τάξεις εκπτώσεων ή δωρεάν μεταφοράς που ισχύουν για τις κύριες και 
δευτερεύουσες δρομολογιακές γραμμές όπως αυτές καθορίζονται στο 
εγχειρίδιο ναυλολογίου επιβατών και οχημάτων στα επιβατηγά ακτο¬ 
πλοϊκά (ΦΕΚ 372Β’/24.7.1987). 

Χίος, 8 Ιουνίου 1988 
Ο Κεντρικός Λιμενάρχης 
Αντ/ρχος Λ.Σ. 

ΙΩΑΝΝΗΣ ΑΛΕΞΑΝΔΡΟΠΟΥΛΟΣ 


-ψ- 

ΔΙΟΡΘ ΩΣΕΙΣ ΣΦΑΛ ΜΑΤΩΝ 

( 20 ) 

Η 3718/9.3.1988 απόφαση του Νομάρχη Ημαθίας, που δημοσιεύ- 
θηκε στο ΦΕΚ 174/31.3:1988 (τ.Β’) και αφορά την τροποποίηση και 
προσαρμογή του Ο.Ε.Υ. της Κοινότητας Μακροχωρίου, διορθώνεται 
στο άρθρο 3β) Κλάδος ΔΕ14 Ελεγκτών Εσόδων και εξόδων ΟΤΑ, από 
το λανθασμένο «Μία (1) θέση Ελεγκτού εσόδων και εξόδων με βαθμούς 
Γ’ έως Α’» στο σωστό «Δύο (2) θέσεις Ελεγκτών εσόδων και εξόδων με 
βαθμούς Γ' έως Α'». 

(Από τη Νομαρχία Ημαθίας) 

- —♦ - ' 


( 21 ) 

Η 3196/2.3.1988 απόφαση του Νομάρχη Ημαθίας, που δημοσιεύ- 
θηκε στο ΦΕΚ 176/31.3.1988 (τ.Β') και αφορά την τροποποίηση και 
προσαρμογή του Ο.Ε.Υ. της Κοινότητας Κορυφής διορθώνεται: α) στο 
άρθρο 3 Κλάδος ΔΕΙ Διοικητικός, από το λανθασμένο «Μία θέση γραμ¬ 
ματέα με βαθμούς Γ' έως Α'» στο σωστό «Δύο (2) θέσεις γραμματέων με 
βαθμούς Γ' έως Α'» και β) στο σκεπτικό και αποφασιστικό της απόφα¬ 
σης η λανθασμένη «86/1988 απόφαση του Κοινοτικού Συμβουλίου» 
στη σωστή «66/1988 απόφαση του Κοινοτικού Συμβουλίου». 


(Από τη Νομαρχία Ημαθίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




